ORDE do 9 de xullo de 2018 pola que se nomean vogais do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 10/08/2018

O Xurado de Expropiación de Galicia foi creado pola Lei 9/2002, do 30 de decembro, de ordenación urbanística e protección do medio rural de Galicia (Louga), que se identifica como o órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a comunidade autónoma ou as entidades locais do seu ámbito territorial, actuando nas súas funcións con plena autonomía funcional. Esta mesma consideración mantense no artigo 11 da lei actualmente vixente, Lei 2/2016, do 10 de febreiro, do solo de Galicia, que derroga e substitúe a anterior.
O desenvolvemento normativo regulamentario recóllese no Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, plenamente vixente, que, entre outros aspectos, establece, no seu artigo 1, a natureza e as funcións deste órgano.
O artigo 4.7 do citado regulamento establece, respecto da composición do xurado, que os distintos organismos, entidades e colexios profesionais proporán, cada un deles, un representante que actuará como vogal titular. Así mesmo, queda prevista a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8 do citado regulamento di que os vogais aos que se refire o parágrafo anterior poderán ser substituídos polas entidades, organizacións e asociacións que os designase, e que os así nomeados permanecerán no seu cargo, como máximo, polo tempo que lle restase ao substituído para o cumprimento do seu mandato.
En virtude das ordes do 5 de maio, do 9 de xullo e do 17 de xullo de 2014 polas que se nomean vogais do Xurado de Expropiación de Galicia (publicadas no DOG dos días 12 de maio, 28 de xullo e 30 de xullo de 2014), realizouse o nomeamento de vogais, titulares e suplentes, en representación de varios destes organismos e entidades. Esgotada a vixencia do seu mandato e despois de realizar os trámites formais de solicitude de designación aos organismos e entidades sinaladas no anteriormente mencionado artigo 4, estas achegaron a súa proposta, dado que os anteriores nomeamentos estaban xa vencidos.
Por todo iso,
Artigo único
Noméanse as persoas que se relacionan no anexo, como vogais do Xurado de Expropiación de Galicia, por un período de catro anos.
Santiago de Compostela, 9 de xullo de 2018
Vogais do Xurado de Expropiación de Galicia segundo o disposto no artigo 4.2.c), d), e) e f) do Decreto 223/2005, do 16 de xuño.
– En representación da Consellería de Facenda.
Titular: Xan Xosé Castro Dapena.
Suplente: Carlos Darriba López.
– En representación da Federación Galega de Municipios e Provincias.
Titular: César López Arribas.
Suplente: Miguel Fernández Solís.
– En representación do Consello Galego de Consumidores e Usuarios.
Titular: Rosa Rodríguez Vales-Villamarín.
Suplente: Yolanda Pérez Rivera.
– En representación do Colexio Oficial de Enxeñeiros Agrónomos de Galicia:
Titular: José Carlos González Cabo.
Suplente: José Antonio Rivas Paz.
– En representación do Colexio Oficial de Enxeñeiros Industriais de Galicia:
Titular: Manuel Aurelio Colmenero Guzmán.
Suplente: José Ángel Alonso Guerrero.
– En representación do Colexio Notarial de Galicia:
Titular: Manuel Remuñán López.
Suplente: Mª del Carmen Carreira Simón.
– En representación do Colexio de Economistas de Galicia:
Titular: Enrique Domínguez Docampo.
Suplente: Carlos Díaz Pérez.
– En representación do Colexio de Enxeñeiros de Minas do Noroeste de España:
Titular: Juan Ricoy Alonso.
Suplente: Enrique García Tamargo.
– En representación do Colexio Oficial de Arquitectos de Galicia:
Titular: José Manuel Alonso Velasco.
Suplente: Alberto de Paula Prieto.